
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01249/2013-04
30.05.2014.године
Б е о г р а д
	


На основу члана 14 став 1 тачка 7) и члана 16 Закона о високом образовању („Службени гласник РС” број 76/05, 100/07, 97/08, 44/10) и члана 10 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета на седници одржаној 30.05.2014. године, донела је

О Д Л У К У

о акредитацији студијског програма
Утврђује се да ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ са седиштем у  DOCVARIABLE ConvertString(Adresa,1,5) \* MERGEFORMAT Улици Ђуре Пуцара Старог 3, Крагујевац, ПИБ:  DOCVARIABLE PIB \* MERGEFORMAT 101578837, Матични број: 07151322, испуњава прописане стандарде за акредитацију студијског програма мастер академских студија – ПОСЛОВНА ЕКОНОМИЈА И МЕНАЏМЕНТ у оквиру поља друштвено-хуманистичких наука, област економске науке и то за 145 студената у седишту (Рачуноводство и пословне финансије 35, Менаџмент у туризму 25, Маркетинг 35, Међународни менаџмент 25 и Електронско пословање 25).
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е
Високошколскa установа ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ са седиштем у  DOCVARIABLE ConvertString(Adresa,1,5) \* MERGEFORMAT Улици Ђуре Пуцара Старог 3, Крагујевац, је дана 01.07.2013.године поднела захтев за акредитацију студијског програма мастер академских студија – ПОСЛОВНА ЕКОНОМИЈА И МЕНАЏМЕНТ у оквиру поља друштвено-хуманистичких наука под бројем 612-00-01249/2013-04.  
Уз захтев за акредитацију, достављена је документација која је прописана чланом 4 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6 и 7 Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ, и предлог одлуке достављени су Комисији за акредитацију и проверу квалитета.  
Студијски програм мастер академских студија Пословна економија и менаџмент траје једну годину, (2 семестра), има укупно 60 ЕСПБ бодова и припада пољу друштвено-хуманистичких наука, област Економске науке. Студијски програм садржи све законом предвиђене елементе и има предвиђени број бодова. Студијски програм обезбеђује стицање компетенција за јасну и препознатљиву професију односно занимање, јер знања стечена на студијском програму Пословна економија и менаџмент, у оквиру модула пет модула (Рaчуноводство и пословне финансије, Менаџмент у туризму, Маркетинг, Међународни менаџмент и Електронско пословање), студентима пружају могућност да успешно овладају савременим концептима пословања, методама, стандардима, информационим технологијама, техникама и вештинама за компетентно решавање кључних проблема. Сврха је јасно и недвосмислено формулисана као у смислу да студентима пружи квалитетна фундаментална, теоријско-методолошка, научно-стручна и стручно-апликативна знања за њихово даље ефективно научно усавршавање и евентуално накнадно укључивање у образовни и научни процес докторских академских студија. Циљеви студијског програма мастер академских студија Пословна економија и менаџмент јасно су дефинисани и произлазе из основних циљева и задатака Факултета и опредељени су сврхом студијског програма. Циљеви студијског програма су усмерени на продубљивање знања и стицање вештина у складу са савременим достигнућима у области економије, менаџмента и пословне информатике.

Структура курикулума јасно дефинише распоред предмета по семестрима, фонд часова наставе и вежби и број ЕСПБ. Сваки предмет у курикулуму садржи назив предмета, тип предмета, семестар у којем се слуша, предуслове за похађање предмета, циљ, исходе учења, садржај предмета, препоручену литературу, методе реализације наставе, број часова активне наставе, самостални рад студента, студијски истраживачки рад, начин провере знања, начин оцењивања.

Студијски програм је савремен и свеобухватан и пружа најновија стручна сазнања из области економије, рачуноводства, пословних финансија, менаџмента, маркетинга, туризма и хотелијерства, електронског пословања и савремених информационих технологија за подршку процесима у наведеним областима. У оквиру студијског програма Пословна економија и менаџмент постоји пет модула: М01-Рачуноводство и пословне финансије, М02-Менаџмент у туризму, М03-Маркетинг, М04-Међународни менаџмент и М05-Електронско пословање. Прва четири модула представљају наставак судија са сродних модула са академских студија првог нивоа. Модул електронско пословање не постоји на судијама првог нивоа, али сагледавање предмета који у оквиру њега изучавају упућује на закључак и о његовој усаглашености са осталим програмима на Установи. Студијски програм је упоредив са сличним програмима на иностраним високошколским установама, а посебно у оквиру европског образовног простора.

На студијски програм Пословна економија и менаџмент, je предвиђено да се уписује145 студената и то по модулима: Рачуноводство и пословне финансије 35, Менаџмент у туризму 25, Маркетинг 35, Међународни менаџмент 25 и Електронско пословање 25. Број студената је усклађен са кадровским, просторним и техничко-технолошким могућностима Факултета. Јасно су дефинисани критеријуми за рангирање за упис на мастер академске студије. На ове студије се могу уписати студенти који су остварили најмање 240 ЕСПБ са основних академских студија трајању од 4 године.

За сваки предмет је предвиђен број ЕСПБ бодова који студент стиче полагањем испита. Анализа оптерећености студената и број ЕСПБ бодова за сваки предмет показује присуство јединствене методологије по којој је то урађено. Стандардом је дефинисано да минимални број поена које студент може стећи током наставе 30, а максимални 70. За сваки предмет је предвиђен јасан и унапред објављен начин стицања поена извршавањем предиспитних обавеза.  Постоји прилог Табела 8.1 Статистички подаци о напредовању студената на студијском програму за претходну школску годину.

Просечно оптерећење наставника по овом студијском програму 1.02 што значи да постоји довољан број наставника да покрије укупан број часова наставе на студијском програму. Проценат часова предавања које изводе наставници са 100% радног времена износи  98.93, чиме је испуњен захтев да преко 70% наставе држе наставници са 100% радног времена. Просечно оптерећење сарадника по овом студијском програму је 0.66, што значи да постоји довољан број сарадника да покрије укупан број часова наставе на студијском програму. Величина група за предавања и вежбе одговара Допуни стандарда за акредитацију студијског програма у оквиру друштвено-хуманистичког поља.

Обезбеђен је адекватан простор за извођење наставе. Установа је обезбедила 2 амфитеатра, 4 слушаонице, 8 учионица, 5 компјутерских лабораторија, библиотеку са читаоницом и 2 сале, што укупно чини бруто укупног простора од 7.502,57 м2. Установа је обезбедила радни простор за наставнике и сараднике који је адекватан. Постоји добра техничка опремљеност за савремено извођење наставе и структура рачунарске опреме. Постоје адекватни библиотечки ресурси који су релевантни за извођење студијског програма. Установа је обезбедила покривеност предмета уџбеничком и осталом литературом, училима и помоћним наставним средствима за нормално одвијање наставног процеса.

Факултет спроводи поступак самовредновања и оцене квалитета својих студијских програма, наставе и услова рада. Самовредновање се спроводи, на начин и по поступку прописаним Стратегијом обезбеђења квалитета коју усваја Савет Факултета и која је доступна јавности на сајту Факултета. Наставно-научно веће образује посебно тело, Комисију за обезбеђење квалитета, из реда наставника, сарадника, ненаставног особља и студената. На предлог Комисије, Наставно-научно веће Факултета усваја поступке везане за праћење, обезбеђење, унапређење и развој квалитета студијских програма, наставе и услова рада Факултета, у циљу реализације стратегије обезбеђења квалитета и предузимања корективних мера за отклањање идентификованих неправилности и недостатака.

Kомисија за акредитацију и проверу квалитета утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ, за студијски програм мастер академских студија – ПОСЛОВНА ЕКОНОМИЈА И МЕНАЏМЕНТ у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву. 

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ студијског програма
ЕКОНОМСКИ ФАКУЛТЕТ УНИВЕРЗИТЕТА У КРАГУЈЕВЦУ са седиштем у  DOCVARIABLE ConvertString(Adresa,1,5) \* MERGEFORMAT Улици Ђуре Пуцара Старог 3, Крагујевац, ПИБ:  DOCVARIABLE PIB \* MERGEFORMAT 101578837, Матични број: 07151322, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08) за акредитацију студијског програма мастер академских студија – ПОСЛОВНА ЕКОНОМИЈА И МЕНАЏМЕНТ у оквиру поља друштвено-хуманистичких наука и то за 145 студената у седишту (Рачуноводство и пословне финансије 35, Менаџмент у туризму 25, Маркетинг 35, Међународни менаџмент 25 и Електронско пословање 25)..
Ово уверење издаје се на основу члана 16 став 5 тачка 1) Закона о високом образовању („Службени гласник РС“ број 76/05, 100/07, 97/08, 44/10).

